2. ΝΟΜΟΣ υπ’ αριθ. 2212 της 22/25 Σεπτ. 1952 Περί αναγραφής εις τον Κρατικόν Προϋπολογισμόν από του οικονομικού έτους 1952-53 και εφεξής πιστώσεων δια δαπάνας προβλεπομένας υπό Συμβάσεων Έργου Δ.Ο.Σ. και Ο.Κ.Α. εις βάρος των κεφαλαίων της Ανασυγκροτήσεως. Άρθρ.1.-Εις τον Κρατικόν Προϋπολογισμόν των εξόδων από του οικονομικού έτους 1952-53 και εφεξής αναγράφονται αι αναγκαιούσαι πιστώσεις δια μισθοδοσίαν προσωπικού και λοιπάς εν γένει δαπάνας αίτινες προβλεπόμεναι υπό ειδικών Συμβάσεων Έργων μετά της ΔΟΣ ή ΟΚΑ κατεβάλλοντο μέχρι τέλους του Οικονομικού έτους 1951-52 εκ των κεφαλαίων της Ανασυγκροτήσεως. 2.Δια κοινών αποφάσεων των Υπουργών Συντονισμού, Οικονομικών και του αρμοδίου Υπουργού καθορίζονται, ο αριθμός του αναγκαιούντος προσωπικού, τα της διατηρήσεως ή απολύσεως του κατά την 30 Ιουν. 1952 υπηρετούντος τοιούτου, η μισθοδοσία αυτού και οι λοιποί όροι των μετά τούτου συναπτομένων συμβάσεων προσλήψεώς των ως ιδιωτικού προσωπικού ως και πάσα άλλη αναγκαία λεπτομέρεια δια την εφαρμογήν του παρόντος άρθρου. 3.Αι διατάξεις των προηγουμένων παραγράφων του παρόντος άρθρου εφαρμόζονται κατ’ αναλογίαν και δια τους προϋπολογισμούς των εξόδων των Νομικών Προσώπων Δημοσίου Δικαίου. 4.Κατ’ εξαίρεσιν αι διατάξεις του παρόντος δεν έχουσιν εφαρμογήν προκειμένου περί της παρά τω Υπουργείω Δημοσίων Έργων συσταθείσης δια του Α.Ν. 1933/51 Υπηρεσίας Επειγόντων Έργων Εθνικής Αμύνης. Τα της οργανώσεως και λειτουργίας εν γένει της Υπηρεσίας ταύτης και Υπηρεσίας ταύτης και ειδικώτερον τα της προσλήψεως, μισθοδοσίας και απολύσεως του πάσης φύσεως προσωπικού αυτής διέπονται αποκλειστικώς και μόνον υπό των διατάξεων του Α.Ν. 1933/51. Άρθρ.2.-Δια κοινών αποφάσεων (των Υπουργών Συντονισμού, Οικονομικών και) του αρμοδίου κατά περίπτωσιν Υπουργού καθορίζονται τα της εκτελέσεως των έργων του προγράμματος των δημοσίων επενδύσεων εντός των ορίων των πιστώσεων του ειδικού Προϋπολογισμού των Δημοσίων Επενδύσεων. Δια της παρ. 2 άρθρ.1 Β.Δ. 120 της 11/17 Μαρτ. 1960 (κατωτ. αριθ. 14) ωρίσθη ότι αι υπό της ως άνω παραγράφου προβλεπόμεναι αποφάσεις εκδίδονται του λοιπού υπό μόνου του αρμοδίου κατά περίπτωσιν Υπουργού άνευ συμπράξεως των Υπουργών Συντονισμού και Οικονομικών. Τα του τρόπου πραγματοποιήσεως, δικαιολογήσεως και πληρωμής των σχετικών δαπανών καθορίζονται δια κοινών αποφάσεων των Υπουργών Συντονισμού και Οικονομικών. Άρθρ.3.-Η ισχύς του παρόντος άρχεται από της ενάρξεως του οικονομικού έτους 1952-53. 